**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL SUTIKIMO STEIGTI LOŠIMŲ ORGANIZAVIMO VIETĄ“ PROJEKTO**

1. **Sprendimo projekto esmė, tikslai ir uždaviniai.**

Klaipėdos miesto savivaldybės administracija gavo UAB „UNIGAMES“ prašymą išduoti Savivaldybės tarybos sutikimą atidaryti ar steigti lošimų organizavimo vietą adresu Taikos pr. 141-1, Klaipėdoje. Pagal Nekilnojamojo turto registro duomenų bazės išrašą adresu Taikos pr. 141-1, Klaipėda, registruotos negyvenamosios patalpos, kurių paskirtis – Lošimų automatų salonas.

**2. Projekto rengimo priežastys ir kuo remiantis parengtas sprendimo projektas.**

Nuo 2022 m. liepos 1 d. įsigaliojo Lietuvos Respublikos azartinių lošimų įstatymo pakeitimo nuostatos, kuriose nustatyta, kad bendrovės, norinčios steigti lošimo organizavimo vietą, privalo gauti Savivaldybės tarybos, kurios teritorijoje planuojama vykdyti šią veikla, sutikimą. Savivaldybės taryba, nagrinėdama bendrovės prašymą išduoti sutikimą steigti lošimų organizavimo vietą, vadovaujasi lošimų organizavimo vietos poveikio viešajai tvarkai, švietimui, kultūrai, visuomenės sveikatai, gyvenamajai aplinkai vertinimo kriterijais, kurie nustatyti Lošimų organizavimo vietos poveikio viešajai tvarkai, švietimui, kultūrai, visuomenės sveikatai, gyvenamajai aplinkai ir kriminogeninei situacijai konkrečių vertinimo kriterijų ir prašymų nagrinėjimo tvarkos apraše (toliau – Aprašas), patvirtintame Klaipėdos miesto savivaldybės tarybos 2022 m. rugsėjo 15 d. sprendimu Nr. T2-206 „Dėl lošimų organizavimo vietos poveikio viešajai tvarkai, švietimui, kultūrai, visuomenės sveikatai, gyvenamajai aplinkai ir kriminogeninei situacijai konkrečių vertinimo kriterijų ir prašymų nagrinėjimo tvarkos aprašo patvirtinimo“.

Išnagrinėjus UAB „UNIGAMES“ pateiktą prašymą, dokumentus ir duomenis apie lošimų organizavimo vietos poveikio viešajai tvarkai, švietimui, kultūrai, visuomenės sveikatai ir gyvenamajai aplinkai, nustatyta, kad steigti lošimų organizavimo vietą numatoma ne gyvenamojo namo patalpose, atstumai iki artimiausių švietimo, kultūros ir sveikatos įstaigų bei bažnyčių ir religinių organizacijų yra didesni nei 100 m., t.y. atitinka kriterijus, nustatytus Apraše.

**3. Kokių rezultatų laukiama.**

Savivaldybės tarybai davus sutikimą steigti lošimų organizavimo vietą, bendrovė pagal Lietuvos Respublikos azartinių lošimų įstatymo nuostatas galės kreiptis į Lošimų priežiūros tarnybą prie Lietuvos Respublikos finansų ministerijos dėl licencijos išdavimo veiklai vykdyti.

**4. Sprendimo projekto rengimo metu gauti specialistų vertinimai.**

Sprendimo projektas derintas su Teisės skyriaus specialistais. Neigiamų vertinimų negauta.

**5**. **Išlaidų sąmatos, skaičiavimai, reikalingi pagrindimai ir paaiškinimai.**

Nėra.

**6. Lėšų poreikis sprendimo įgyvendinimui.**

Nėra.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – bendrovė galės kreiptis į Lošimų priežiūros tarnybą prie Lietuvos Respublikos finansų ministerijos dėl licencijos išdavimo ir pradėti vykdyti veiklą. Neigiamų pasekmių nenumatoma.

PRIDEDAMA:

1. UAB „UNIGAMES“ prašymas išduoti Savivaldybės tarybos sutikimą atidaryti ar steigti lošimų organizavimo vietą, 6 lapai;

2. Atstumų iki artimiausių švietimo, kultūros ir sveikatos įstaigų bei bažnyčių ir religinių organizacijų apskaičiavimo schemos, 4 lapai.

Licencijų ir leidimų skyriaus vedėja Jolanta Uptienė